SSEBO BUKEDDE,
Ntera okuwulira ku leediyo nga Tamale Mirundi awolereza aba takisi nti batuuse okubonaabona okuva lwe baaleeta bbaasi.
Nze ndaba nga Tamale ayagala okuginya abasajja batakisi.
Baabaleka nabo bakole kye balina okukola kwe kutetenkanya ennyo okulaba nga balina kye bafuna.
Tebabalagirangako kukolera mu Kampala mwokka. Basobola okugenda mu byalo ne bakolerayo.
Okugamba nti emirimu gya batakisi gijja kuggwaawo sikiraba ng’ekizibu. Waliyo emirimu mingi abasajja abo gye basobola
okukola.
Bayinza okulima oba okukola emirimu emirala ng’okubajja, okulunda, obusuubuzi
n’ebirala.
Ani yabagamba nti omulimu gw’okuvuga takisi gwe basobola gwokka?
Abasajja abo batubbye okumala ebbanga ate nga tebagambwako kuba nga baatuvuma okukamala.Oba babonaabona badde mu byalo.
Tamale oba obalumirirwa nnyo bawe ku magezi ku mirimu emirala gye bayinza okukola oba amagezi ku ngeri gye bayinza okutetenkanya ne bbaasi.
Mary Naluggya, Kajjansi.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn